Държавен вестник, бр. 34, 2011 г., стр. 11

БРОЙ  34	
Д Ъ Р Ж А В Е Н  В Е С Т Н И К 	
СТР.  11  
1. насрочва и ръководи заседанията на 
Експертния съвет;
2. определя дневния ред на заседанията;
3. определя докладчици по обсъжданите 
въпроси;
4. представя на министъра на здраве­
опазването ежегоден доклад за дейността на 
Експертния съвет.
Чл. 6. (1) Работата на Експертния съвет се 
подпомага от технически секретар, който се 
определя от министъра на здравеопазването 
със заповедта по чл. 2, ал. 4. 
(2) Техническият секретар е служител от 
администрацията на Министерството на здра­
веопазването и не е член на Експертния съвет.
Чл. 7. Техническият секретар на Експерт­
ния съвет: 
1. приема постъпващата документация и 
я завежда в регистър;
2. организира подготовката и провеждането 
на заседанията;
3. изготвя дневен ред и води протокол на 
заседанията;
4. съхранява протоколите от заседанията 
и другите документи, свързани с работата на 
Експертния съвет.
Раздел III
Функции
Чл. 8. Експертният съвет обсъжда и дава 
становища по:
1. основните насоки и приоритети в област­
та на лечение на зависимости;
2. проекти на стандарти за добра практика 
в лечението на зависимости и по предложения 
за промени в действащите стандарти за добра 
практика в лечението на зависимости;
3. проекти на нормативни актове в областта 
на лечението на зависимости;
4. нови методи и програми за лечение;
5. предложения за включване на нови ле­
карствени продукти, съдържащи наркотични 
вещества (опиеви агонисти и агонист-антаго­
нисти), в списъка на използваните за лечение 
на зависимости в програми за лечение с 
агонисти и агонист-антагонисти;
6. включване в лечебни програми на лица, 
които не отговарят на критериите, посочени 
в стандартите за добра практика в лечението 
на зависимости;
7. клинични, професионални, етични въп­
роси и въпроси, свързани с прилагането на 
стандартите за добра практика в лечението 
на зависимости.
Раздел IV
Организация на дейността
Чл. 9. (1) Експертният съвет разглежда и 
решава въпросите от своята компетентност 
на закрити заседания.
 (2) Експертният съвет се свиква по пред­
ложение на председателя на Експертния съвет, 
на една трета от членовете или на министъра 
на здравеопазването.
(3) Редовни заседания на Експертния съвет 
се провеждат на всеки три месеца.
(4) Извънредни заседания могат да се 
свикват от председателя или по искане на 
всеки от членовете на Експертния съвет по 
предварително обявен дневен ред.
Чл. 10. (1) За всяко заседание се съставя 
дневен ред, който се изпраща на членовете 
на Експертния съвет.
(2) Всеки член на Експертния съвет може 
да прави предложение за включване на въп­
роси в дневния ред най-малко 6 работни дни 
преди заседанието.
(3) На заседанията могат да се обсъждат 
въпроси, които не са включени в дневния ред, 
ако присъстват всички членове на Експертния 
съвет и никой не възрази за това.
(4) Членовете на Експертния съвет и дру­
гите поканени лица се уведомяват за дневния 
ред, датата и часа на заседанието най-малко 
5 работни дни преди датата на заседанието.
(5) Уведомяването по ал. 4 може да се 
извършва и по електронен път.
Чл. 11. (1) Заседанията на Експертния съвет 
са редовни, ако присъстват 2/3 от членовете.
(2) Членовете на Експертния съвет участват 
в заседанията лично.
(3) При невъзможност за участие в заседа­
нието членовете на Експертния съвет могат да 
изразят писмено становище по материалите 
от дневния ред.
(4) При липса на кворум председателят 
насрочва ново заседание, за което членовете 
се уведомяват по реда на чл. 10, ал. 4.
Чл. 12. Решенията на Експертния съвет 
се приемат с явно гласуване и с мнозинство 
повече от 1/2 от присъстващите на съответ­
ното заседание членове.
Чл. 13. (1) За всяко заседание на Експертния 
съвет се води протокол, който се подписва 
от председателя и техническия секретар на 
Експертния съвет.
(2) В протокола по ал. 1 се вписват датата 
на провеждане на заседанието, имената на 
присъстващите, разискваните въпроси, изра­
зените становища и взетите решения.
(3) Протоколът от заседанието се изготвя и 
изпраща не по-късно от 7 дни след провеждане 
на заседанието на членовете на Експертния 
съвет.
Заключителна разпоредба
Параграф единствен. Правилникът се 
издава на основание чл. 85а, ал. 4 от Закона 
за контрол върху наркотичните вещества и 
прекурсорите.
Министър: Ст. Константинов
5125